CELEX: C2007/056/84
Language: lt
Date: 2007-03-10 00:00:00
Title: Byla F-5/07 2007 m. sausio 21 d. pareikštas ieškinys byloje Nijs prieš Audito Rūmus

10.3.2007   
            
            
               LT
            
            
               Europos Sąjungos oficialusis leidinys
            
            
               C 56/44
            
         2007 m. sausio 21 d. pareikštas ieškinys byloje Nijs prieš Audito Rūmus
   
   (Byla F-5/07)
   (2007/C 56/84)
   Proceso kalba: prancūzų
   Šalys
   
      Ieškovas: Bart Nijs (Bereldange, Belgija), atstovaujamas advokato F. Rollinger
   
      Atsakovas: Audito Rūmai
   Ieškovės reikalavimai
   
               —
            
            
               Panaikinti Paskyrimų tarnybos sprendimą paskirti ieškovo viršininką į jo dabar užimamas pareigas.
            
         
               —
            
            
               Panaikinti, kiek tai susiję su ieškovu, CC/LA/1/99 konkurso rezultatus ir susijusius ir (arba) paskesnius sprendimus.
            
         
               —
            
            
               Panaikinti Audito Rūmų balsavimo komiteto sprendimą atmesti ieškovo pateiktą prieštaravimą dėl 2006 m. gegužės 2, 3 ir 4 d. balsavimo.
            
         
               —
            
            
               Panaikinti Audito Rūmų personalo komiteto 2006 m. gegužės 2, 3 ir 4 d. rinkimų rezultatus ir susijusius ir (arba) paskesnius sprendimus.
            
         
               —
            
            
               Panaikinti sprendimą nepaaukštinti ieškovo pareigų ir paaukštinti X pareigas 2006 m.
            
         
               —
            
            
               Nurodyti atlyginti ieškovo patirtą materialinę ir nematerialinę žalą.
            
         
               —
            
            
               Priteisti iš atsakovo bylinėjimosi išlaidas.
            
         Ieškinio pagrindai ir pagrindiniai argumentai
   Grįsdamas savo ieškinį ieškovas nurodo šias aplinkybes: 1) Paskyrimų tarnybos sprendimai yra negaliojantys dėl netinkamo motyvavimo; 2) Audito Rūmų generalinis sekretorius veikė neteisėtai kaip Paskyrimų tarnyba, atmesdamas ieškovo skundą, nes turėjo asmeninį interesą, dėl kurio galėtų būti pažeistas jo nešališkumas; 3) Paskyrimų tarnyba nuo 1984 m. neteisėtai atlieka savo pareigas; ieškovo viršininkas neteisėtai atlieka savo pareigas, pažeisdamas Pareigūnų tarnybos nuostatų 7 a ir 11 a straipsnius (buvęs 14 straipsnis); 4) yra keletas CC/LA/1/99 konkurso pažeidimų, dėl kurių galima pateikti naujų įrodymų; 5) 2006 m. Personalo komiteto rinkimai yra neteisėti dėl daugelio priežasčių; 6) X pareigų paaukštinimas susijęs su ieškovo viršininko interesais užkirsti kelią ieškovo karjerai.